Mosambikin saari  
Ilha de MoçambiqueView and modify data on Wikidata Mosambikin saarella sijaitseva kirkko

|  |  |
| --- | --- |
| Muut nimet | 
Ilha de Moçambique |
| Sijainti | 
P. A. de Ilha de Moçambique,Distrito de Ilha de Moçambique, NampulaMosambik |
| Merialue | 
Intian valtameri |
| Pinta-ala | 
1,8 km²  |

Väestö| Asukasluku | 
9 064 (VL2017, saari), 65 712 (piiri) |
| Suurin kaupunki | 
Ilha de Moçambique |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Moçambiquensaari** (port. *Ilha de Moçambique*) on saari ja hallinnollinen piiri Mosambikissa muutaman kilometrin päässä rannikosta Mosambikin kanaalin ja Mossurilin lahden välissä. Saari sijaitsee Nampulan maakunnassa Pohjois-Mosambikissa. Mantereelta johtaa saarelle 3,8 kilometriä pitkä silta. Saari sijaitsee Bazaruton saariston ja Quirimbasin saariston välissä. Moçambiquensaari on kolme kilometriä pitkä ja 600 metriä leveä. Saaren pinta-ala on 1,8 neliökilometriä.

Moçambiquensaari sijaitsee linnuntietä 52 kilometriä Nacalasta etelään. Aluekeskus Nampulaan on linnuntietä 154 ja maanteitse 181 kilometriä.

Saaren pohjoisosassa on São Sebastião de Moçambique, portugalilaisten vuonna 1507 rakentama linnoitus.

Saarella on käytetty 1500-luvulta alkaen samoja rakennusmateriaaleja, tekniikoita ja koristelutapoja, joten sen arkkitehtuuri on tyyliltään yhtenäistä. Siinä yhdistyvät paikalliset perinteet ja portugalialiset vaikutteet, sekä jossain määrin myös intialaisten ja arabien vaikutus. Se otettiin vuonna 1991 Unescon maailmanperintöluetteloon

Ilha de Moçambiquen piiri ja sen hallintoalueet
-----------------------------------------------

Aluehallinnollisessa merkityksessä Ilha de Moçambique voi tarkoittaa yhtä Mosambikin piireistä, Ilha de Moçambiquen piiriä (port. *Distrito de Ilha de Moçambique*). Tämä piiri kattaa huomattavasti varsinaista saarta laajemman alueen. Piiri on perustettu joulukuussa 2013 Mosambikin parlamentin säädöksellä. Paikallistasolla piiri jakautuu kuitenkin kahteen hallintoalueeseen, joista pienempi (port. *Posto Administrativo de Ilha de Moçambique*) vastaa Moçambiquensaarta ja suurempi (port. *P.A. de Lumbo*) kattaa piirin mantereisen osan.

Maan tilastokeskus arvioi Ilha de Moçambiquen piirin väkiluvuksi 81 325 (2022). Ilha de Moçambiquen piirin pinta-ala on 231 neliökilometriä. Toinen lähde antoi hieman pienemmät lukuarvot: 226 neliökilometriä (0,3 Nampulan maakunnan pinta-alasta) ja asukasluku 76 226 (2021).

Vuoden 2017 väestönlaskennan mukaan Ilha de Moçambiquen piirissä asui 65 712 ihmistä. Heistä vain 9 064 asui saarella ja 56 648 mantereella. Toisen lähteen raportoimat vuoden 2007 väestönlaskennan luvut poikkesivat edellisistä merkittävästi: piirissä oli yhteensä 48 839 asukasta, joista 17 356 asui saarivyöhykkeellä (35,5%) ja 31 483 mannervyöhykkeellä (64,5%) mantereella.

Kuvia
-----

* Moçambiquensaari brittiläisellä vuoden 1938 merikortilla.Moçambiquensaari brittiläisellä vuoden 1938 merikortilla.
* São Sebastião de Moçambiquen linnoitus.São Sebastião de Moçambiquen linnoitus.
* Katunäkymä.Katunäkymä.
* Hospital Novo.Hospital Novo.
* Moskeija.Moskeija.

Lähteet
-------

1. 1 2 3 4 5 6 7  Roteiro Turístico da Ilha de Moçambique (pdf) (ISBN 978-989-54173-6-0)  2019. Município da Ilha de Moçambique, ilhademocambique.co.mz. Viitattu 9.10.2023. (portugaliksi)
2. 1 2  Craig Doyle: *Matkaan*, s. 210-211. Suomentanut Big Sur. Otava, 2008. ISBN 978-951-1-23369-5.
3. 1 2 3 4  Anuário Estatístico, Província de Nampula 2022 (pdf) (s. 10 (Distância dos distritos em relação à capital da Província, 2022) ja s. 12 (População por sexo, superfície territorial e densidade populacional segundo distrito, 2022))  2023. Mosambikin tilastokeskus (Instituto Nacional de Estatística – Moçambique), ine.gov.mz. Viitattu 6.10.2023. (portugaliksi)
4. ↑  Go 2 Africa
5. ↑  Island of Mozambique Unesco. Viitattu 23.11.2014.
6. 1 2 3  Estatísticas do Distrito de Ilha de Moçambique, 2017 - 2021 (pdf)  2023. Mosambikin tilastokeskus (Instituto Nacional de Estatística – Moçambique), ine.gov.mz. Viitattu 9.10.2023. (portugaliksi)
7. ↑  Assembleia da República. Lei n.° 26/2013 de 18 de Dezembro (Saman päivämäärän muilla säädöksillä (Lei n.º 27/2013 ja Lei n.º 28/2013) määriteltiin (perustettiin) tai siirrettiin piirien hallintopaikkoja (sede).) *Bolentim da República, I Série — Número 101*.  18.12.2013. Assembleia da República, via gazettes.africa. Viitattu 15.10.2023. (portugaliksi)
8. ↑  História Município da Ilha de Moçambique, ilhademocambique.co.mz. Viitattu 9.10.2023. (portugaliksi)

Aiheesta muualla
----------------

* Kuvia tai muita tiedostoja aiheesta **Mosambikin saari** Wikimedia Commonsissa